ቀዳማይ ምኒስተር ጃስቲን ትሩዶ፡ መራሒ ሰልፊ ሊበራል፡ ኣብ 2015 ንምርጫ ክወዳደር ከሎ ንዝገብሮ መብጽዓ ንምትግባር ኢዩ ሕጂ ተጠቀምቲ ሓሺሽ ከምመዘናግዒ ዝጥቀምሉ ህጊ ዘውጽአ። እዚ ሓድሽ ሕጊ፡ ሓሺሽ ካብ ኢድ ትሕቲ-ዕድመ ቆልዑን በቲ መሸጣ ሃብቲ ዘኻዕብቱን ወንጀለኛታት ንምውጻእ ዝዓለመ ኢዩ ኢሉ ቀዳማይ ምኒስተር ጃስቲን ትሩዶ። ከምቲ እቲ ፌደራላዊ መንግስቲ ዝገበሮ ትንበያ ድማ መንግስቲ ኣብ ዓመት ካብ ቀረጽ ሽያጥ ሓሽሺ ኣስታት 400 ሚልዮን ዶላር ክእክብ ኢዩ ኢሉ። ምንጪ ስእሊ, AFP/GETTY ኣብ ካናዳ ካብ 1923 ጀሚሩ ሓሺሽ ሒዝካ ምርኻብ ገበን ኢዩ ነይሩ። ካብ 2001 ድማ ሕእሺሽ ንሕክምናዊ ኣገልግሎት ክውዕል ብሕጊ ፍቑድ ኮይኑ። እንታይ`ዩ እቲ ሓድሽ ሕጊ ብዛዕባ ሓሺሽ?
